[date]

လေးစားအပ်ပါသော အိမ်ထောင်စု၊

ဖက်ဒရယ်အစိုးရက ပြည်သူ့ကျန်းမာရေး အရေးပေါ်အခြေအနေပြီးဆုံးသည်အထိ လက်ရှိစာသင်နှစ်အတွက် ကပ်ရောဂါ- EBT အကျိုးခံစားခွင့်များကို အတည်ပြုခဲ့ပါသည်။

ကျွန်ုပ်တို့၏ကျောင်းက ကျောင်းသားအားလုံးကို အခမဲ့ ကျောင်းအစားအစာများကျွေးပါသည်။ ထိုအတည်ပြုချက်အရ အောက်ပါအခြေအနေများတွင် ကျောင်းသားအားလုံးသည် P-EBT အကျိုးခံစားခွင့်များကို မည်သည့်နေ့၌မဆို ရရှိနိုင်ပါသည်-

* ကိုဗစ်ရောဂါကြောင့် ခွင့်တိုင်ပျက်ကွက်ခဲ့လျှင် သို့မဟုတ်
* ကိုဗစ်ရောဂါကြောင့် ကျောင်းပိတ်ခဲ့လျှင်။

ထိုအကျိုးခံစားခွင့်များသည်-

* ကျောင်းသားများအတွက် ကျောင်းတွင်ရရှိမည့် အခမဲ့ ကျောင်းအစားအစာတို့၏တန်ဖိုးကို အစားထိုးရန် ရည်ရွယ်ပါသည်။
* ကိုဗစ်ရောဂါကြောင့် ခွင့်တိုင်၍ကျောင်းပျက်ကွက်ခဲ့သည့် ကျောင်းသားများကို ပေးအပ်မည်ဖြစ်သည်။ ကျွန်ုပ်တို့၏ကျောင်းက ကိုဗစ်ရောဂါကြောင့် ကျောင်းပိတ်ရသည့်ရက်တိုင်းအတွက်လည်း ကျောင်းသားများအားလုံးကို အကျိုးခံစားခွင့် ပေးမည်ဖြစ်ပါသည်။  *ကျောင်းပိတ်စဉ် သို့မဟုတ် ပျက်ကွက်စဉ်တွင် အိမ်၌စားသောက်ရန် အခမဲ့ နေ့လည်စာများ ရယူခြင်းသည် ကျောင်းသား၏ P-EBT အတွက် သတ်မှတ်ချက်ပြည့်မီမှုကို မထိခိုက်စေပါ။*

**ကျောင်းသား၏ အချက်အလက်ကို ပြန်လည်သုံးသပ်ခြင်း-**သင့်ကျောင်းသားအတွက် ကျွန်ုပ်တို့၏ဖိုင်တွင်ရှိသော အချက်အလက်ကို ပြန်လည်သုံးသပ်ပါ။

ကျောင်းသားအမည်-

ကျောင်းသားမွေးသက္ကရာဇ်-

အိမ်ထောင်ဦးစီး-

စာပို့လိပ်စာ-

* အချက်အလက်မှန်ကန်ပါက နောက်ထပ်ဘာမှလုပ်စရာ မလိုပါ။
* အချက်အလက်မမှန်ပါက အမှားပြင်ရန် [provide contact information]ကို ဇန်နဝါရီလ 31 ရက်၊ 2023 ခုနှစ် နောက်ဆုံးထား၍[date may be updated according to school’s needs]ဆက်သွယ်ပါ။ သင်၏ စာပို့လိပ်စာကို ယခုနှစ်အတွင်း နောက်ပိုင်းတွင် ပြောင်းလဲလိုက်ပါက ကျွန်ုပ်တို့ကိုအသိပေးပါ။

ဤအကျိုးခံစားခွင့်များအကြောင်း ပိုမိုလေ့လာရန် ပူးတွဲပါသည့် *P-EBT နှင့်ပတ်သက်သော မကြာခဏမေးလေ့ရှိသည့်မေးခွန်းများ*  စာရင်းကိုကြည့်ပါ။ သင့်ကျောင်းသားသည် စက်တင်ဘာလမှ ဇန်နဝါရီလအတွင်း အကျိုးခံစားခွင့်များရရှိရန် သတ်မှတ်ချက်ပြည့်မီပါက ၎င်းတို့ကို ဧပြီလတွင်ပေးပို့ပါမည်။  ကျန်စာသင်နှစ်အတွက် အကျိုးခံစားခွင့်များကို ယခုနွေရာသီတွင် ပေးပို့ပါမည်။

ကူညီမှုအတွက် ကျေးဇူးတင်ပါသည်။

လေးစားစွာဖြင့်၊

[Signature]

ဖက်ဒရယ် နိုင်ငံသား အခွင့်အရေးဥပဒေနှင့် အမေရိကန်ပြည်ထောင်စု စိုက်ပျိုးရေးဝန်ကြီးဌာန (USDA) ၏ နိုင်ငံသား အခွင့်အရေးဆိုင်ရာ စည်းမျဉ်းများနှင့် မူဝါဒများနှင့်အညီ ဤအဖွဲ့အစည်းအား လူမျိုး၊ အသားအရောင်၊ ဇာတိနိုင်ငံ၊ လိင် (ကျား၊ မ ခံယူချက်နှင့် လိင်စိတ်တိမ်းညွတ်မှုအပါအဝင်)၊ မသန်စွမ်းမှု၊ အသက်တို့ကိုအခြေခံ၍ ခွဲခြားဆက်ဆံခြင်း သို့မဟုတ် ယခင်က နိုင်ငံသားအခွင့်အရေးဆိုင်ရာ လှုပ်ရှားမှုအတွက် လက်တုံ့ပြန်ခြင်း သို့မဟုတ် လက်စားချေခြင်းတို့ မပြုလုပ်ရန်တားမြစ်ထားသည်။

အစီအစဉ် အချက်အလက်များကို အင်္ဂလိပ်ဘာသာစကားအပြင် အခြားဘာသာစကားများဖြင့် ရရှိနိုင်ပါသည်။ အစီအစဉ်အချက်အလက်များရရှိရန် အခြားဆက်သွယ်ရေးနည်းလမ်းများ (ဥပမာ- မျက်မမြင်စာ၊ ပုံနှိပ်စာလုံးအကြီး၊ အသံထွက်တိပ်ခွေ၊ အမေရိကန်လက်သင်္ကေတပြ ဘာသာစကား) လိုအပ်သော မသန်စွမ်းသူများသည် အစီအစဉ်ကို စီမံခန့်ခွဲသည့် ပြည်နယ် သို့မဟုတ် ဒေသဆိုင်ရာ တာဝန်ရှိအေဂျင်စီ သို့မဟုတ် USDA ၏ TARGET စင်တာ ဖုန်းနံပါတ် (202) 720-2600 (အသံနှင့် TTY) ကို ဆက်သွယ်သင့်သည် သို့မဟုတ် ဖက်ဒရယ် တစ်ဆင့်ဆက်သွယ်ရေး ဝန်ဆောင်မှု ဖုန်းနံပါတ် (800) 877-8339 မှတစ်ဆင့် USDA ကိုဆက်သွယ်သင့်သည်။

အစီအစဉ်၏ ခွဲခြားဆက်ဆံမှုအကြောင်း တိုင်ကြားချက်တင်သွင်းရန် တိုင်ကြားသူတစ်ဦးသည် ပုံစံ AD-3027၊ USDA အစီအစဉ်၏ ခွဲခြားဆက်ဆံမှုဆိုင်ရာ တိုင်ကြားချက်ပုံစံကို ဖြည့်စွက်သင့်သည်။ ၎င်းကိုအွန်လိုင်း- [https://www.usda.gov/sites/default/files/documents/ad-3027.pdf](https://www.usda.gov/sites/default/files/documents/USDA-OASCR%20P-Complaint-Form-0508-0002-508-11-28-17Fax2Mail.pdf) တွင်ဖြစ်စေ၊ မည်သည့် USDA ရုံးမှမဆိုဖြစ်စေ၊ (866) 632-9992 သို့ဖုန်းခေါ်ဆိုခြင်းဖြင့်ဖြစ်စေ သို့မဟုတ် USDA သို့လိပ်မူပြီး စာရေးသားပေးပို့၍ဖြစ်စေ ရယူနိုင်ပါသည်။ အဆိုပါစာတွင် တိုင်ကြားသူ၏အမည်၊ လိပ်စာ၊ တယ်လီဖုန်းနံပါတ်နှင့် စွပ်စွဲထားသော နိုင်ငံသား အခွင့်အရေးချိုးဖောက်မှု၏ သဘောသဘာဝနှင့် ချိုးဖောက်သည့် ရက်စွဲကို နိုင်ငံသားအခွင့်အရေးဆိုင်ရာ လက်ထောက်အတွင်းဝန် (ASCR) ထံ အကြောင်းကြားရန် စွပ်စွဲထားသော ခွဲခြားဆက်ဆံမှုဆိုင်ရာ လုပ်ဆောင်ချက်အတွက် လုံလောက်သော အသေးစိတ်အချက်အလက်များ ပါရှိရမည်။ ဖြည့်စွက်ထားသော AD-3027 ပုံစံ သို့မဟုတ် စာအား USDA သို့ အောက်ပါအတိုင်း ပေးပို့ရပါမည်-

1. **စာပို့ရန်-**အမေရိကန် စိုက်ပျိုးရေးဝန်ကြီးဌာန
နိုင်ငံသားအခွင့်အရေးဆိုင်ရာ လက်ထောက်အတွင်းဝန်ရုံး
1400 Independence Avenue, SW
Washington, D.C. 20250-9410 သို့မဟုတ်
2. **ဖက်စ်-**
(833) 256-1665 သို့မဟုတ် (202) 690-7442 သို့မဟုတ်
3. **အီးမေးလ်-**
Program.Intake@usda.gov

ဤအဖွဲ့အစည်းသည် တန်းတူအခွင့်အရေးပေးသည့် အဖွဲ့အစည်းဖြစ်သည်။